બાયડના અલવા ખાતે સર્વે ન 125/2 વાળી કેમિકલ ફેક્ટરી માટે એન.એ.નો હુકમ થતાં સર્જાયેલ વિવાદ શમવાનુ નામ નથી લેતો.જમીન વેચાણ બાદ કેમિકલ ફેક્ટરી માટે એન.એ.નો હુકમ થતાં જ અગાઉ ખેડૂતોએ વિરોધ દર્શાવ્યો હતો. પંદર દિવસ ઉપરાંતનો સમય વીત્યો હોવાં છતાં અલવા ખાતેની જમીનમાં એન.એ બાબતે કોઈ જ પગલાં લેવાયા નથી. આખરે તંત્રથી નિરાશ થયેલા ખેડૂતે આગામી પંદર દિવસમાં એન.એનો હુકમ રદ ન થાય તો આત્મવિલોપનની ચીમકી ઉચ્ચારી હતી.મંગળવારે 80 જેટલા ખેડૂતોએ તંત્ર અને માલિકો સામે સૂત્રોચ્ચાર કર્યા હતા.